“Lester” xo‘jayini klubning har bir futbolchisiga 130 ming dollarlik BMW i8 avtomobilini sovg‘a qildi

“Lester” klubi xo‘jayini Vishay Shrivaddanaprabxa jamoa 2015/16-yilgi mavsum yakuniga ko‘ra Angliya chempioni bo‘lgani munosabati bilan chempion bo‘lishga hissa qo‘shgan har bir futbolchiga BMW i8 avtomobilini sovg‘a qildi. Bu haqda “Sports.uz” xabar bermoqda.

Sports Bible nashrining ma’lum qilishicha, 19 nafar “Lester” futbolchisi BMW i8 mashinasini qabul qilib oladi. Ma’lumotlarga ko‘ra, BMW i8 mashinasining bozordagi narxi 130 ming dollarga teng.

Avvalroq Vishay Shrivaddanaprabxa jamoa a’zolariga Mercedes B-Class Electric Drive rusumli avtomobil sovg‘a qilishni rejalashtirgandi.